Zhrnutie stanoviska európskeho dozorného úradníka pre ochranu údajov k návrhu na zmenu smernice Rady 2011/16/EÚ týkajúcej sa administratívnej spolupráce v oblasti daní

Úplné znenie tohto stanoviska je k dispozícii v anglickom, francúzskom a nemeckom jazyku na webovom sídle európskeho dozorného úradníka pre ochranu údajov www.edps.europa.eu

(2021/C 96/09)

V tomto stanovisku vydanom podľa článku 42 ods. 1 nariadenia (EÚ) 2018/1725 európsky dozorný úradník pre ochranu údajov (EDPS) predkladá odporúčania, ktorých cieľom je minimalizovať vplyv legislatívneho návrhu Komisie, ktorým sa mení smernica 2011/16/EÚ o administratívnej spolupráci v oblasti daní na základné právo na súkromie a na ochranu osobných údajov a zabezpečiť tak ochranu osobných údajov fyzických osôb. Cieľom týchto odporúčaní je zabezpečiť súlad s platným právnym rámcom na ochranu údajov a zároveň zabrániť ohrozeniu účinnosti a efektívnosti administratívnych opatrení v boji proti daňovým únikom.

Zatiaľ čo EDPS uznáva, že dodržiavanie daňových predpisov je dôležitým cieľom verejného záujmu, trvá na tom, aby sa dosiahla správna rovnováha medzi dosiahnutím tohto cieľa a právom na súkromie a ochranu osobných údajov. V tejto súvislosti žiada, aby sa osobitná pozornosť venovala uplatňovaniu zásad špecificky navrhnutej a štandardnej ochrany údajov, minimalizácie údajov a správnosti údajov v kontexte automatickej výmeny informácií medzi vnútroštátnymi daňovými orgánmi.

Pokiaľ ide o riadenie bezpečného centrálneho rozhrania na administratívnu spoluprácu v oblasti daní, EDPS zdôrazňuje, že Komisia musí zabezpečiť súlad s ustanoveniami o bezpečnosti spracúvania podľa nariadenia (EÚ) 2018/1725, najmä podľa usmernení EDPS o ochrane osobných údajov v správe a riadení IT inštitúcií EÚ. EDPS sa okrem toho domnieva, že úlohu Komisie, pokiaľ ide o riadenie bezpečného centrálneho rozhrania podľa nariadenia (EÚ) 2018/1725, je potrebné ďalej určiť najmä vzhľadom na akékoľvek ďalšie dojednania s členskými štátmi a na faktické okolnosti technickej a logistickej podpory poskytovanej v rámci systému.

EDPS ďalej zdôrazňuje, že podľa článku 42 ods. 1 nariadenia (EÚ) 2018/1725 očakáva, že pred prijatím Komisiou bude konzultovaný o vykonávacích aktoch, v ktorých sa vymedzia administratívne opatrenia na poskytovanie technickej a logistickej podpory pre bezpečné centrálne rozhranie pre prípady, keď členské štáty pri komunikácii využívajú štandardné formuláre podľa smernice 2011/16/EÚ.

Napokon pripomína, že ako príslušný dozorný orgán podľa nariadenia (EÚ) 2018/1725 môže európsky dozorný úradník pre ochranu údajov následne kontrolovať možné aktualizácie týkajúce sa bezpečného centrálneho rozhrania a všeobecnejšie dôsledky vyplývajúce z úlohy Komisie pri spracovateľských operáciách v kontexte administratívnej spolupráce v oblasti daní.

1. ÚVOD A SÚVISLOSTI

1. Európska komisia 2. septembra konzultovala s EDPS návrh smernice Rady, ktorou sa mení smernica 2011/16/EÚ o administratívnej spolupráci v oblasti daní, prijatý 15. júla 2020 (ďalej len „návrh“). Táto konzultácia bola vykonaná podľa článku 42 nariadenia (EÚ) 2018/1725.

2. EDPS boli už predtým, konkrétne 29. apríla 2020 a 5. mája 2020, predložené návrhy verzií tohto návrhu. EDPS víta a podporuje možnosť konzultácie s Komisiou v začiatkoch procesu tvorby politiky s cieľom minimalizovať vplyvy návrhov na základné práva na súkromie a ochranu osobných údajov ( 1 )

3. v EÚ je potrebné aj rozširovanie administratívnej spolupráce do nových oblastí, aby bolo možné riešiť výzvy, ktoré predstavuje digitalizácia hospodárstva, a aby daňové správy mohli lepšie a efektívnejšie vyberať dane a držať krok s novým vývojom. “ ( 2 ) EDPS poznamenáva, že cieľom návrhu je zlepšiť existujúci rámec pre výmenu informácií a administratívnu spoluprácu na účely boja proti daňovým únikom, pokiaľ ide o priame zdaňovanie a rastúci význam digitálnych platforiem, ktoré využívajú „predávajúci“. Okrem posilnenia existujúcich pravidiel sa v návrhu zdôrazňuje, že „

4. „dodržiavanie daňových predpisov je nedostatočné a hodnota neoznámených príjmov je významná. Daňové správy členských štátov majú nedostatočné informácie na to, aby mohli správne posúdiť a kontrolovať hrubý príjem, ktorý sa v ich krajine dosahuje z obchodnej činnosti vykonávanej prostredníctvom digitálnych platforiem. Je to problematické najmä v prípade, keď príjem alebo základ dane prechádza cez platformy zriadené v inej jurisdikcii. “ ( 3 ) EDPS uznáva ciele návrhu, a najmä potrebu riešiť cezhraničný rozmer služieb ponúkaných prostredníctvom využívania prevádzkovateľov digitálnych platforiem. Ako sa uvádza v odôvodnení 6 návrhu,

5. Toto stanovisko sa zameriava na tie aspekty návrhu, ktoré sa týkajú ochrany osobných údajov fyzických osôb, a jeho cieľom je poskytnúť pragmatické poradenstvo o tom, ako minimalizovať vplyv spracúvania osobných údajov, ktoré sa v návrhu vyžaduje na daňové účely, a zároveň zachovať účinnosť plánovaných opatrení.

3. ZÁVERY

20. V danom kontexte EDPS uvádza tieto odporúčania: — dodržiavať prístup, ktorý rešpektuje práva na ochranu údajov, najmä zásady špecificky navrhnutej a štandardnej ochrany údajov, minimalizovania údajov a správnosti údajov v systémoch vytvorených a používaných na výmenu informácií, — zmeniť oddiel III.B.2.c) prílohy V k návrhu s cieľom lepšie špecifikovať „identifikačné informácie“, ktoré sa majú oznamovať, a obmedziť ich na finančné identifikačné informácie, — zabezpečiť súlad bezpečného centrálneho rozhrania s ustanoveniami o bezpečnosti spracúvania podľa nariadenia (EÚ) 2018/1725, najmä podľa usmernení EDPS o ochrane osobných údajov v správe a riadení IT inštitúcií EÚ, — v súvislosti s bezpečným centrálnym rozhraním prehodnotiť odkaz na úlohu Komisie ako „sprostredkovateľa“ v návrhu (podľa nového článku 25 ods. 2 a 5 smernice 2011/16/EÚ vloženého článkom 1 ods. 19 návrhu a v odôvodnení 25 návrhu),

V Bruseli 28. októbra 2020 Wojciech WIEWIÓROWSKI

(1) Pozri odôvodnenie 60 nariadenia (EÚ) 2018/1725: „S cieľom zabezpečiť konzistentnosť pravidiel ochrany údajov v rámci Únie by sa Komisia pri príprave návrhov alebo odporúčaní mala usilovať viesť konzultácie s Európskym dozorným úradníkom pre ochranu údajov. Komisia by mala povinne viesť konzultácie po prijatí legislatívnych aktov alebo počas prípravy delegovaných aktov a vykonávacích aktov podľa článkov 289, 290 a 291 ZFEÚ a po prijatí odporúčaní a návrhov týkajúcich sa dohôd s tretími krajinami a medzinárodnými organizáciami podľa článku 218 ZFEÚ, ktoré majú vplyv na právo na ochranu osobných údajov. V takýchto prípadoch by mala byť Komisia povinná konzultovať s Európskym dozorným úradníkom pre ochranu údajov s výnimkou prípadov, keď sa v nariadení (EÚ) 2016/679 stanovujú povinné konzultácie s Európskym výborom pre ochranu údajov, napríklad v súvislosti s rozhodnutiami o primeranosti alebo delegovanými aktmi o štandardizovaných ikonách a požiadavkách na certifikačné mechanizmy.“

(2) Pozri dôvodovú správu návrhu.

(3) EDPS by chcel pripomenúť, že otázky daňových únikov v súvislosti s digitálnymi platformami, ktoré sa týkajú nepriameho zdaňovania, boli predmetom stanoviska EDPS č. 1/2019 k dvom legislatívnym návrhom týkajúcim sa boja proti podvodom v oblasti DPH, ktoré sú k dispozícii na adrese: https://edps.europa.eu/sites/edp/files/publication/19-03-15_edps_opinion_on_two_legislative_proposals_relating_to_combating_vat_fraud_en.pdf v ktorých EDPS, okrem iného, uviedol aj, že “Konkrétne upozorňujeme, že v kontexte týchto návrhov by sa údaje, ktoré sú predmetom spracúvania nemali týkať spotrebiteľov (platcov), ale len online podnikov (príjemcov). Týmto by sa obmedzilo riziko používania informácií na iné účely, napríklad kontrolovanie nákupných zvykov spotrebiteľov. Oceňujeme, že Komisia sa riadila týmto prístupom a dôrazne odporúčame, aby sa tento prístup zachoval v rokovaniach so spoluzákonodarcami, ktoré povedú ku konečnému schváleniu návrhov.“